ประกาศกระทรวงการคลัง เรื่อง กำหนดสินค้าที่ผู้ประกอบอุตสาหกรรมอาจขอชำระภาษีภายในวันที่สิบห้าของเดือนถัดจากเดือนที่นำสินค้าออกจากโรงอุตสาหกรรมหรือคลังสินค้าทัณฑ์บนโดยมีหลักประกัน (ฉบับที่ 2)
ประกาศกระทรวงการคลัง
เรื่อง กำหนดสินค้าที่ผู้ประกอบอุตสาหกรรมอาจขอชำระภาษีภายในวันที่สิบห้าของเดือนถัดจากเดือน
ที่นำสินค้าออกจากโรงอุตสาหกรรมหรือคลังสินค้าทัณฑ์บนโดยมีหลักประกัน
(ฉบับที่ ๒)[๑]
 

เพื่อประโยชน์ในการบริหารการจัดเก็บภาษี
และอำนวยความสะดวกให้แก่ผู้ประกอบอุตสาหกรรม อาศัยอำนาจตามความในมาตรา ๕๘ วรรคหนึ่ง
แห่งพระราชบัญญัติภาษีสรรพสามิต พ.ศ. ๒๕๖๐ รัฐมนตรีว่าการกระทรวงการคลังจึงออกประกาศไว้
ดังต่อไปนี้

ข้อ
๑ ให้เพิ่มความต่อไปนี้เป็น (๑๕) ในข้อ ๑ ของประกาศกระทรวงการคลัง เรื่อง กำหนดสินค้าที่ผู้ประกอบอุตสาหกรรมอาจขอชำระภาษีภายในวันที่สิบห้าของเดือนถัดจากเดือนที่นำสินค้าออกจาก
โรงอุตสาหกรรมหรือคลังสินค้าทัณฑ์บนโดยมีหลักประกัน ลงวันที่ ๑๖ กันยายน พ.ศ. ๒๕๖๐
(๑๕) ผลิตภัณฑ์ที่ใช้เป็นเครื่องดื่มที่มีลักษณะผง
เกล็ด หรือเครื่องดื่มเข้มข้นที่มีส่วนผสมของน้ำตาลและสามารถละลายน้ำได้
แต่ไม่รวมถึงผลิตภัณฑ์เสริมอาหารและผลิตภัณฑ์นมที่อยู่ในรูปแบบผงตามกฎหมายว่าด้วยอาหาร

ข้อ
๒ ประกาศนี้ให้ใช้บังคับตั้งแต่วันออกประกาศเป็นต้นไป


ประกาศ
ณ วันที่ ๖ พฤศจิกายน พ.ศ. ๒๕๖๐
อภิศักดิ์
ตันติวรวงศ์
รัฐมนตรีว่าการกระทรวงการคลัง








ปุณิกา/จัดทำ

[๑]
ราชกิจจานุเบกษา เล่ม ๑๓๕/ตอนพิเศษ ๔๐ ง/หน้า ๑๓/๒๒ กุมภาพันธ์ ๒๕๖๑